Calogero

Կալոժերո Ժոզեֆ Սալվատոր Մորիսի (, ), ֆրանսիացի երգիչ և կոմպոզիտոր։

Կալոժերոն նաև մասնակցում է բարեգործական ակցիաների, օրինակ, նա մասնակցություն է ունեցել «Les Enfoires» նախագծի չորս բարեգործական համերգներին։ Բացի այդ, նա նաև գրում է երգեր ֆիլմերի համար, ինչպես նաև այլ արտիստների համար։ Զբաղվում է պրոդյուսերությամբ։

Կենսագրություն

Մանկություն 
Կալոժերո Մորիսին ծնվել է Սիցիլիայից գաղթածների ընտանիքում՝ Էշիրոլում՝ Գրենոբլից հարավ, 1971 թվականի հուլիսի 30-ին։ Նրա հայրը՝ Ջակոմո Մորիսին (Giacomo Maurici), եղել է նկարիչ։ Կալոժերոն ընտանիքում եղել է չորս երեխաներից չորրորդը՝ քույր Ռոզ-Մարիից (Rose-Marie) և եղբայրներ Ֆրանսիսից (Francis) ու Ժոակինոյից (Gioacchino Maurici) հետո։ Նա մեծացել է Սեն Միշել դե Սեն Ժուար գյուղում, Իզեր դեպարտամենտում, որտեղ նրա ծնողները ապրում են մինչ այժմ։ Որոշ ժամանակ եղել է խոհարարի աշակերտ Գրենոբլում։ 6 տարեկանից սովորել է ֆլեյտա նվագել։ Կալոժերոն կարողանում է նվագել կիթառ, երգեհոն, դաշնամուր և բաս-կիթառ։

«Les Charts» խմբի պատմությունը 
1986 թվականին, վերցնելով «Չառլի» (Charly) մականունը, Կալոժերոն իր մանկության ընկերոջ՝ Ֆրանսիս Մեդջիուլիի և եղբոր՝ Ժոակինոյի (Ջեքի մականունով) հետ ստեղծում է «Les Charts» խումբը։ Խմբի մասնակիցներից մեկը՝ Ֆրեդ Մաթիան (Fred Mattia) լքեց խումբն առաջնելույթից 6 ամիս անց։ Խմբի անդամները Դեփեշ Մոդի երգրպագուներ էին, և երբ այն գրավեց 34-րդ հորիզանականը չարթում, նրանք վերցրեցին «Չարթեր» () անվանումը, քանի որ այն ասոցացվում էր սիրելի խմբի հետ։ Դրանից հետո «Les Charts»-ը սկսեց համագործակցությունը ֆրանսիացի երգչուհի Ֆրանս Գալի հետ։

Ֆրանս Գալի խորհրդի շնորհիվ, «Les Charts»-ը հանդիպում է հեղինակ-պրոդյուսերի Ֆիլիպ Գայար հետ (Philippe Gaillard), ով գրեց երգերի բառեր նրանց առաջին ալբոմի՝ «L’ocean sans fond»-ի համար (1989)։ 1989-ից 1997 թվականներին «Les Charts»-ը բացի համերգներից Եվրոպայում, թողարկում հինգ ալբոմ, որոնցից մեկը՝ «Notre Monde à nous»-ը կրկնակի անգամ դարձավ ոսկե՝ վաճառված սկավառակների քանակով։ Ավելի ուշ ձայնագրվեց ևս 3 ալբոմ՝ «Hannibal» (1994), «Acte 1» (1995), «Changer» (1997)։ Խումբը լուծարվեց 1998 թվականին։

Սոլո կարիերա 
Կալոժերոն մասնակցել է Պասկալ Օբիսպոյի երկրորդ ալբոմի ձայնագրությանը։ 90-ականների վերջին Կալոժերոն գրեց երգեր Ֆլորան Պանյիի, Հելեն Սեգարայի, Իսմայել Լոյի, Ժյուլի Զենատտիի և Պատրիկ Ֆիորիի համար։ Կալոժերոն գրեց նաև մի քանի երգի երաժշտություն «10 պատվիրան» մյուզիքլի համար։

1999 թվականին Կալոժերոն թողարկում է իր առաջին ալբոմը՝ «Au milieu des autres»։

2002 թվականին դուրս է գալիս նրա երկրորդ ալբոմը՝ «Calogero», որի երգերից մեկը՝ «En Apesanteur»-ը, զբաղեցրեց առաջին հորիզանականները հիթ շքերթներում մի քանի շաբաթ և ստացավ տասնամյակի ֆրանսիական երգի կարգավիճակ (2000-2010)։ «Calogero» ալբոմի մեջ մտան Ուիլյամ Շելլերի, The Cure-ի, Բարբարայի և Էնիո Մորիկոնեի երգերի ռեմեյքները։

2004 թվականի գարնանը Կալոժերոն թողարկեց «3» անվանմամբ ալբոմը։ Այդ ժամանակ նախորդ ալբոմը դեռ շարունակում էր լինել վաճառքում առաջատար։ Նույն թվականին Կալոժերոն «NRJ Music Awards»-ում ստացավ «Տարվա ֆրանսալեզու երգիչ» (artiste masculin francophone) մրցանակ և Passi-ի հետ միասին՝ «Տարվա ֆրանսալեզու դուետ»։

Կալոժերոն մասնակցել է «Sidaction» կազմակերպության բարեգործական համերգներին ի աջակցություն ՁԻԱՀ-ով հիվանդ մարդկանց։

2007 թվականի մարտի 12-ին Կալոժերոն արձակեց «Pomme C» ալբոմը, որը վաճառքի դուրս եկավ 400 000 թվաքանակով։

Կալոժերոյի նոր՝ «L’Embellie» ալբոմը դուրս եկավ 2009 թվականի ապրիլի 20-ին։ Առաջին սինգլը՝ «C’est dit»-ը գրվեց Ժան-Ժակ Գոլդմանի կողմից։ Ալբոմը ստեղծելու մեջ մասնակցություն են ունեցել Dominique A-ն, Kent-ը, Դիկ Աննեգարնը, Պիեր Լապուանտը և Մարկ Լավուանը։ Ալբոմը նաև ներառում էր դուետ Grand Corps Malade-ի հետ։

2010 թվականին Կալոժերոն աշխատեց Ֆլորան Պանյիի հետ նրա «Tout et son contraire» ալբոմի վրա։ 2010-ի փետրվարին նա իր եղբոր հետ գրեց «Noir sur Blanc» երգի երաժշտությունը Ֆրանսուազա Արդիի համար։ 2010 թվականի հոկտեմբերի 25-ին Կալոժերոն ելույթ ունեցավ «Solidarité: 300 jours déjà» համերգին, Աֆղանստանում գերի ընկած լրագրողներ Էրվե Գեսկյերային և Ստեֆան Տապոնյեին աջակցության համար։ Նոյեմբերի 22-ին Կալոժերոն ներկայացրեց իր լավագույն երգերի ժողովածուն, որոնք նա վերաձայնագրել էի սիմֆոնիկ երաժշտախմբի հետ։

2014 թվականին թողարկվեց «Les feux d'artifices» (Հրավառություններ) ալբոմը, որը Ֆրանսիայում և Բելգիայում առաջին հորիզոնականներ զբաղեցրեց։ «Un jour au mauvais endroit» ալբոմի առաջին սինգլը նվիրված է ողբերգությանը, որը տեղի էր ունեցել Էշիրոլում․ մի երիտասարդների խումբ ծեծել էր Սոֆիան Թադբիրին և Քևին Նուբիսսիին մինչև մահ։

Սկավառակագրություն

Սոլո ստեղծագործություններ

Ալբոմներ

Սինգլեր 
 1999 - Prendre l’air
 2000 - De Cendre et de Terre
 2000 - Devant toi
 2001 - Aussi libre que moi
 2002 - En apesanteur
 2003 - Tien An Men
 2003 - Prendre Racine
 2003 - Yalla
 2004 - Face à la mer
 2004 - Si seulement je pouvais lui manquer
 2005 - Safe Sex
 2005 - Devant toi
 2005 - Un Jour parfait
 2007 - Le Saut de l’ange
 2007 - Pomme C
 2008 - Danser encore
 2008 - La débâcle des sentiments
 2009 - C’est dit
 2009 - L’ombre et la lumière
 2009 - La fin de la fin du monde
 2009 - Le passage des cyclones
 2010 - Nathan
 2011 - C’est d’ici que je vous ecris
 2011 - La bourgeoisie des sensations
 2014 - Les feux d'artifice

Խումբ «Les Charts»

Ալբոմներ

Ծանոթագրություններ

Արտաքին հղումներ 
 Պաշտոնական կայք
 
 Les feux d'artifice, 2014  (online)

Ֆրանսիացի երգիչներ
Ֆրանսիացի պրոդյուսերներ
21-րդ դարի երգիչներ
Ֆրանսիացի կոմպոզիտորներ
Ֆրանսիացի երաժիշտներ
Բեմական կեղծանուններ